99. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 25220/5467/91 της 1/25 Ιουλ. 1991 (ΦΕΚ Β΄ 570) Σύσταση Συντονιστικής Ομάδας Πληροφορικής (Σ.Ο.Π.) στο Υπουργείο Μεταφορών και Επικοινωνιών. Έχοντας υπόψη: 1.Τις διατάξεις του άρθρ. 69, του Νόμ. 1943/1991 «εκσυγχρονισμός της οργάνωσης και λειτουργίας της δημόσιας διοίκησης». 2.Το με αριθ. πρωτ. ΥΑΠ/Φ.11.2./20981/7.6.1991 TELEX του Υπουργείου Προεδρίας της Κυβέρνησης «σύσταση συντονιστικών ομάδων πληροφορικής (Σ.Ο.Π.)». 3.Την ανάγκη σύστασης στο Υπουργείο Μεταφορών και Επικοινωνιών συντονιστικής ομάδας πληροφορικής, αποφασίζουμε: Συστήνουμε στο Υπουργείο Μεταφορών και Επικοινωνιών Συντονιστική Ομάδα Πληροφορικής, αποτελούμενη από: 1.Τον Γενικό Γραμματέα του Υπουργείου Μεταφορών και Επικοινωνιών, ως Πρόεδρο. 2.Τον Προϊστάμενο της Διεύθυνσης Προσωπικού, ως μέλος. 3.Τον Προϊστάμενο της Διεύθυνσης Πληροφορικής, ως μέλος. 4.Τον Προϊστάμενο της Διεύθυνσης Οργάνωσης και Απλούστευσης Διαδικασιών ως μέλος 5.Τρεις Προϊσταμένους Διευθύνσεων Πληροφορικής εποπτευομένων Οργανισμών από το Υπουργείο Μεταφορών και Επικοινωνιών, ως μέλη και 6.Έναν ειδικό επί της πληροφορικής επιστήμονα, υποδεικνυόμενο από τον Υπουργό Προεδρίας της Κυβέρνησης, ως μέλος. Η Γραμματειακή εξυπηρέτηση της Ομάδας αυτής θα παρέχεται από την Διεύθυνση Πληροφορικής του Υπουργείου μας. Σκοπός της συντονιστικής ομάδας πληροφορικής είναι, ο συντονισμός και η εναρμόνιση των δραστηριοτήτων του Υπουργείου των αποκεντρωμένων υπηρεσιών του, καθώς και των εποπτευομένων οργανισμών σε έργα πληροφορικής σύμφωνα με την Κυβερνητική Πολιτική σε ότι αφορά τον σχεδιασμό, την ανάπτυξη, την προμήθεια, την εγκατάσταση και την παρακολούθηση υλοποίησης. Οι αρμοδιότητες της Επιτροπής είναι: Να καθορίζει μέσα στα πλαίσια της Κυβερνητικής Πολιτικής, τους επί μέρους στόχους και μεθόδους για την ανάπτυξη–βελτίωση πληροφοριακών συστημάτων. Να συγκροτεί Ομάδες Εργασίας (PROJECT TEAMS) και να καθορίζει τους υπεύθυνους των έργων PROJECT (LADERS). Να αποφασίζει επί των προτεινομένων εισηγήσεων για μελέτες σκοπιμότητας και έργων πληροφορικής. Να καταρτίζει το πρόγραμμα έργων πληροφορικής, αφού εξασφαλίζει τις αναγκαίες πιστώσεις, το προσωπικό, την απαιτούμενη εκπαίδευση και τα μέσα. Να μεριμνά για την υλοποίηση των έργων στα πλαίσια του χρονοδιαγράμματος που απαραίτητα συντάσσεται. Να παρακολουθεί την πορεία και υλοποίηση των έργων με βάση το χρονοδιάγραμμα και να επεμβαίνει για τη λήψη μέτρων σε περίπτωση αποκλίσεων. 